Svjetski dan televizije
Generalna skupština Ujedinjenih nacija proglasila je 21. novembar Svjetskim danom televizije, rezolucijom usvojenom 1996. godine, kako bi se ukazala na ulogu i uticaj koji televizija ima na građane u informisanju o društveno-ekonomskim, zdravstvenim i drugim problemima u svijetu. Riječ televizija dolazi od grčke reči "tele" za daleko i latinske "visio" što znači gledanje. Mnogi naučni umovi bili su uključeni u razvoj ovog otkrića, koje je mnogima danas neophodno; od Paula Nipkowa, koji je izumio prvi mehanički televizijski modul koji je slao slike kroz žice, do Alana Campbell-Swintona i Borisa Rosinga, koji su kreirali televizijski sistem koristeći katodnu cijev. Bio je to početak mehaničke i elektronske televizije. Čarls Dženkins je odgovoran za prvi praktični sistem mehaničke televizije, dok su za elektronski sistem najzaslužniji Vladimir Zvorikin i Filo Farnsvort, koji su svoju prvu demonstraciju elektronskog sistema održali u Filadelfiji 1934. na Franklin institutu. Dvije godine kasnije počeli su prvi neredovni prenosi u Londonu, kako bi prijenos Olimpijskih igara u Berlinu i Hamburgu bio dostupan svima koji nisu imali svoj TV. Otvoreno je skoro 30 javnih gledaonica.